નર્મદા નદીને મૃતપાય થતી અટકાવવા માટે રાજયની પર્યાવરણીય સંસ્થાઓ દ્વારા નેશનલ ગ્રીન ટ્રિબ્યુનલમાં અરજી દાખલ કરીને નદીને જીવંત રાખવા રોજનું ઓછામાં ઓછું ૧૫૦૦ ક્યુસેક પાણી છોડવાની માંગ કરાતા એનજીટી દ્વારા રાજય સરકારને નોટિસ પાઠવવામાં આવી છે. અરજીમાં નર્મદા નદીના ડાઉન સ્ટ્રીમથી ભાડભૂત સુધીના પાણીનો પ્રવાહ ઘટી જવાના કારણે પર્યાવરણને નુકસાન થઇ રહ્યું હોવાનું અને દરિયાનું ખારું પાણી નર્મદા નદીમાં અંદર સુધી મોટાપાયે ધસી આવતું હોવાનું પણ જણાવાયું છે.